RESOLUCIÓN do 1 de decembro de 2009 pola que se deixa sen efecto a Resolución do 20 de novembro de 2009 (publicada no Diario Oficial de Galicia número 234, do 30 de novembro), na que se procede á publicación das subvencións concedidas en virtude da Orde do 2 de febreiro de 2009, pola que se regula a concesión de axudas por danos provocados nos establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, que desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do 23 de xaneiro de 2009 (Diario Oficial de Galicia número 23, do 3 de febreiro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 10/12/2009

Con data do 25 de novembro de 2009, no Diario Oficial de Galicia número 231 publicou a Resolución do 4 de novembro de 2009 pola que se procede á publicidade das subvencións concedidas ao abeiro da Orde do 2 de febreiro de 2009, na que se regula a concesión de axudas por danos provocados en establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, pola que se desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do 23 de xaneiro (procedemento administrativo IN532D).
Con data do 30 de novembro de 2009, no Diario Oficial de Galicia número 234 publicouse a Resolución do 20 de novembro de 2009 pola que se procede á publicación das subvencións concedidas en virtude da Orde do 2 de febreiro de 2009, pola que se regula a concesión de axudas por danos provocados nos establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, pola que se desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do 23 de xaneiro de 2009.
Dado que as axudas recollidas na Resolución do 20 de novembro de 2009 (publicada no DOG nº 234, do 30 de novembro), estaban integradas na Resolución do 4 de novembro de 2009 (publicada no DOG nº 231, del 25 de novembro).
Na súa virtude,
RESOLVO:
Primeiro.-Deixar sen efecto a Resolución do 20 de novembro de 2009 pola que se procede á publicación das subvencións concedidas en virtude da Orde do 2 de febreiro de 2009, pola que se regula a concesión de axudas por danos provocados nos establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, pola que se desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do 23 de xaneiro de 2009, publicada no Diario Oficial de Galicia número 234, do 30 de novembro.
Segundo.-Confirmar en todo o relacionado coa concesión, a Resolución do 4 de novembro de 2009 (publicada no DOG nº 231, do 25 de novembro), pola que se procede á publicidade das subvencións concedidas ao abeiro da Orde do 2 de febreiro de 2009, na que se regula a concesión de axudas por danos provocados en establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, pola que se desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do 23 de xaneiro (procedemento administrativo IN532D), publicada no Diario Oficial de Galicia número 231, do 25 de novembro de 2009.
Contra esta resolución, que esgota a vía administrativa, cabe interpoñer, se é o caso:
a) Recurso potestativo de reposición ante o órgano que ditou a resolución, no prazo dun mes contando a partir do día seguinte ao da súa publicación no Diario Oficial de Galicia, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
b) Ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte ao da súa publicación no Diario Oficial de Galicia.
Santiago de Compostela, 1 de decembro de 2009.
P.D. (Orde 30-4-2009, DOG nº 87)
José Riesgo Boluda
Secretario xeral da Consellería de Economía
e Industria